**Δήμαρχος Κω Θεοδόσης Νικηταράς**

**5η Δεκεμβρίου, Διεθνής Ημέρα Εθελοντισμού**

**Συνέντευξη Τύπου**

5η Δεκεμβρίου

Διεθνής Ημέρα Εθελοντισμού για την Οικονομική και Κοινωνική Ανάπτυξη,

με ψήφισμα της γενικής συνέλευσης του ΟΗΕ, στις 17 Δεκεμβρίου 1985.

Ο εθελοντισμός προάγει την ενεργό συμμετοχή των πολιτών στην προάσπιση θεμελιωδών δικαιωμάτων και ενδυναμώνει την κοινωνική συνοχή.

Αποτελεί απάντηση στη κοινωνική αποξένωση και τον ατομισμό.

Το μεγαλύτερο και πιο αποτελεσματικό μέσο κοινωνικής αλληλεγγύης, φιλανθρωπίας και ανιδιοτελούς προσφοράς.

Η εθελοντική προσφορά αποτελεί διαχρονικά στοιχείο επιβίωσης και ανάπτυξης της ανθρώπινης κοινωνίας.

Σήμερα γίνεται πιο οργανωμένα και επεκτείνεται σε όλο το φάσμα της ανθρώπινης δραστηριότητας, ειδικά όπου είναι αδύναμη η δημόσια οργανωμένη παρέμβαση.

Δεν υποκαθιστά οργανωμένες δομές και επαγγελματικές σχέσεις.

Για πολλούς συνανθρώπους μας ο εθελοντισμός είναι στάση ζωής.

Εθελοντισμός σημαίνει αλληλεγγύη και δημιουργικότητα.

Προνομιακό χώρο για την ανάπτυξή του αποτελεί η Τοπική Αυτοδιοίκηση.

Το πιο κοντινό επίπεδο διοίκησης στον πολίτη.

Η συνεργασία των τοπικών αρχών με τους πολίτες αναπτύσσει το αίσθημα της συνεργασίας, της συλλογικής ευθύνης για την επίλυση των προβλημάτων.

Μεγιστοποιεί το παραγόμενο αποτέλεσμα και δημιουργεί υπεύθυνους πολίτες.

**Ως Δήμος Κω, στοχεύουμε στην:**

Αναγνώριση της δύναμης της εθελοντικής δράσης.

Ευαισθητοποίηση της κοινωνίας μας μέσα από την ανάδειξη των αρχών του εθελοντισμού.

Στήριξη και οργανωμένη ανάδειξη ομάδων εθελοντών και εθελοντικών δράσεων στην τοπική κοινωνία.

Αξιοποίηση των δημιουργικών δυνάμεων του τόπου μας.

Αντιμετώπιση κοινωνικών και περιβαλλοντικών ζητημάτων.

**Για να πετύχουμε τους στόχους μας, μέσα στον Ιανουάριο οργανώνουμε ανοιχτή συνάντηση.**

Με πρόσκληση σε όλους τους συμπατριώτες μας εθελοντές και όλους τους εθελοντικούς φορείς του νησιού μας.

**Ώστε να καταγράψουμε τις διαθέσιμες δυνάμεις σε ένα Μητρώο Εθελοντών και Εθελοντικών Οργανώσεων και**

**να συμπράξουμε στη δημιουργία ενός οργανωμένου Δικτύου των εθελοντών και των εθελοντικών οργανώσεων της Κω,**

**το οποίο θα λειτουργεί υπό την αιγίδα και με την στήριξη του Δήμου Κω.**

Με σχεδιασμό και δράσεις που το ίδιο θα αποφασίζει.

Έχουμε θετικές εμπειρίες από τις δράσεις εθελοντισμού που έχουν υλοποιηθεί ή αναπτύσσονται στο νησί μας.

Ειδικά από την οργανωμένη δομή της Πολιτικής Προστασίας, που αποτελεί θεσμοθετημένη δράση.

Αυτή την εμπειρία θέλουμε να στηρίξουμε και να ενισχύσουμε.

Όλοι μπορούν να έχουν ρόλο να διαδραματίσουν. Ο καθένας με τις δυνάμεις και τις ικανότητές του.

Σε εμάς μένει να πάρουμε την απόφαση.

Να οργανωθούμε και να πράξουμε αυτό που μας αναλογεί.

Για καλύτερη ζωή και ευοίωνο μέλλον για όλους.